Tour de France 2017

Tour de France 2017 var den 104. utgaven av sykkelrittet Tour de France. Rittet startet i Düsseldorf 1. juli og ble avsluttet i Paris 23. juli. Chris Froome tok sin fjerde sammenlagtseier.

Oppsummering

Trøyene 
Geraint Thomas vant den innledende tempoetappen i Düsseldorf og tok dermed ledertrøya. Både Alejandro Valverde og Ion Izagirre krasjet ut av rittet. Thomas behold trøya til lagkamerat Chris Froome overtok den på den 5. etappen. En av forhåndsfavorittene, Richie Porte, krasjet ut av rittet på den 9. etappen. Det gjorde også Thomas. Fabio Aru overtok ledelsen etter den 12. etappen, der Froome slet de siste metrene. Froome tok tilbake trøya etter den 14. etappen. Før den siste tempoetappen ledet Froome med 23 sekunder på Romain Bardet og 29 sekunder på Rigoberto Urán. Froome økte ledelsen, mens Urán passerte Bardet som holdt unna med ett sekund for Mikel Landa på fjerdeplass.

På fjerde etappe førte en velt til at den største favoritten til grønn trøye, Peter Sagan, ble diskvalifisert, og Mark Cavendish brakk skulderbeinet. Arnaud Démare overtok trøya fra Marcel Kittel og beholdt den i tre etapper, til Kittel tok den tilbake da han vant den 7. etappen, sin tredje. Kittel vant ytterligere to etapper, men måtte kaste inn håndkledet etter et krasj på den 17. etappen. Michael Matthews overtok trøya og beholdt den til Paris.

Simon Yates vant ungdomstrøya, som hans tvillingbror Adam gjorde året før. Han overtok den etter 5. etappe og vant med to minutter på Louis Meintjes.

Warren Barguil overtok klatretrøya etter den 9. etappen. Han vant deretter to klatreetapper og sikret seg trøya med god margin.

Etappeseire
Marcel Kittel tok fem etappeseire, Michael Matthews og Warren Barguil tok to hver. Det var fem franske etappeseire og fem tyske (Kittel). Primož Roglič sørget for Slovenias første etappeseier.

Lagene 
12 av de 22 lagene vant minst én etappe, Quick-Step Floors vant fem (Kittel) og Team Sunweb fire.

Team Sky ledet lagkonkurransen fra første etappe, og selv om AG2R La Mondiale tok innpå, vant de med syv minutter.

Team Sky vant mer enn en tredel av de totale prispengene på i underkant av 2,3 millioner euro:

Deltakere 

198 ryttere fra 22 lag og 32 nasjoner var på startstreken. 167 ryttere fullførte, blant dem Adam Hansen som fullførte sin 18 Grand Tour på rad.

Fjorårsvinner Chris Froome (1.), Richie Porte (DNF), Fabio Aru (5.), Nairo Quintana (12.), Alberto Contador (9.), Jakob Fuglsang (DNF), Alejandro Valverde (DNF) og Romain Bardet (3.) var blant favorittene til å vinne sammenlagt. 

Russland var ikke representert, for første gang siden 1990, og det var færre amerikanere og spanjoler enn i tidligere utgaver. Norge stilte med tre utøvere; Edvald Boasson Hagen (for syvende gang), Alexander Kristoff (for femte gang) og debutant Vegard Stake Laengen. Det stilte tre dansker til start; Jakob Fuglsang (for syvende gang), Lars Bak (for syvende gang) og Michael Valgren (for tredje gang).

Etappene 
Rittet startet i Düsseldorf, tolv år etter at rittet sist besøkte Tyskland, og 30 år etter rittet sist startet i Tyskland. På vei mot Frankrike var rittet også innom Belgia og Luxembourg. For første gang på 25 år var alle fem fjellkjedene i Fastlands-Frankrike med. Det var kun to indviduelle tempoetapper på totalt 36,5 km. 

En regelendring der alle som er innenfor tre sekunder fikk samme tid, ble innført for å hindre at sammenlagtryttere skulle blande seg med spurterne i avslutningen på de flate etappene.

For første gang ble alle etappene vist i sin helhet på TV.

Trøyene dag for dag

Resultater

Sammenlagt

Poengkonkurransen

Klatrekonkurransen

Ungdomskonkurransen

Lagkonkurransen

Referanser

Eksterne lenker 
 
 

 
Sport i Frankrike i 2017
Sport i Tyskland i 2017